-'జియో దెబ్బ'కు టెల్కొల పోటాపోటీ ప్రకటనలు
- చందాదారులు జారిపోకుండా పలు ఆకర్షణీయ పథకాలు
న్యూఢిల్లీ :కొత్త ఏడాదిలో టెలికం కంపెనీలు పోటాపోటీలో భాగంగా తమ వినియోగదారులకు ఆకర్షణీయ పథకాలను ప్రకటిస్తున్నాయి. రిలయన్స్‌ జియో మార్చి 31 వరకు ఉచిత ఆఫర్‌ను కొనసాగించాలని నిర్ణయించడంతో ఇతర కంపెనీలు కూడా తమదైన శైలీలో ఖాతాదారులను కాపాడుకోవడానికి ఆఫర్లను ప్రకటిస్తున్నాయి. ప్రయివేటు టెల్కోలకు ధీటుగా బీఎస్‌ఎన్‌ఎల్‌ కూడా ఇటు సెల్యూలర్‌లోనూ, అటు బ్రాడ్‌బ్యాం డ్‌లోను అదరగొట్టే ఆఫర్లను అందిం చడం గమనార్హం. టెల్కోలు పోటాపోటీగా ప్రకటిస్తున్న పలు ఆఫర్లలో కనబడని ఆంక్షలు ఎన్నో ఉన్నాయి. అన్‌లిమిటెడ్‌ అని పేర్కొం టున్నప్పటికీ డేటా వేగం తక్కువగా ఉంటుందన్న విమర్శలు లేకపోలేదు. రోజుకు ఇంతే మొత్తం డేటా వినియోగించాలనే షరతులు ఉన్నాయి. కాగా అన్‌లిమిటెడ్‌ వాయిస్‌కాల్స్‌ ఆఫర్లలో కొన్ని నెట్‌వర్క్‌లకు మాత్రమే కాల్స్‌ కనెక్ట్‌ అవుతున్నాయన్న ఆందోళనలు ఉన్నాయి. అయినా కొత్త ఏడాదిలో ఖాతాదారులను టెల్కోలు ఆకర్షిస్తున్న పలు
టారీఫ్‌లు.... ఇవే..
ఐడియా..
రూ.148 రీచార్జీతో ఐడియా నుంచి ఐడియాకు అపరిమిత లోకల్‌, ఎస్‌టీడీి కాల్స్‌ను అందిస్తుంది. దీనికి తోడు 300 ఎంబీ 4జీ డేటాను ఉచితంగా ఇస్తోంది. రూ.348 రీచార్జీతో ఎస్‌టీడీ, లోకల్‌కు అపరిమిత కాల్స్‌, 1జీబీ డేటా ఉచితం. కొత్త 4జీ ఖాతాదారులకు అదనంగా 3జీబీ డేటా, ఉచిత కాల్స్‌ అందిస్తుంది.
బీఎస్‌ఎన్‌ఎల్‌ ..
రూ.144 ప్లాన్‌లో భాగంగా 300 ఎంబీ 3జీబీ డేటాను ఉచితంగా ఇస్తోంది. అదే విధంగా ఏ నెట్‌వర్క్‌కు అయినా నెల రోజుల పాటు లోకల్‌, ఎస్‌టీడీ కాల్స్‌ను ఉచితంగా అందిస్తుంది. రూ.339తో దేశ వ్యాప్తంగా ఉచిత కాల్స్‌తో పాటు 3జీతో 1జీబీ డేటాను ఉచితంగా ప్రకటించింది. ఎటువంటి స్పీడ్‌ పరిమితి లేకుండా ప్రమోషనల్‌ ఆఫర్‌ డాటా ఎస్‌టీవీ-498 ప్లాన్‌తో 14 రోజులపాటు అపరిమిత డాటాను పొందవచ్చని తెలిపింది.
ఎయిర్‌టెల్‌..
రూ.145 రీచార్జీతో దేశ వ్యాప్తంగా ఎయిర్‌టెల్‌ నుంచి ఎయిర్‌టెల్‌కు ఉచిత కాల్స్‌తో పాటు 300 ఎంబీ డేటాను ఇస్తుంది. కొత్త ఖాతాదారులకు రూ.345 రీచార్జీ చేసుకుంటే 3జీబీ డేటా, దేశ వ్యాప్తంగా ఉచిత కాల్స్‌ను ప్రకటించింది.
వొడాఫోన్‌..
రూ.16తో రీచార్జ్‌ చేసుకుంటే 'సూపర్‌ అవర్‌ ఆఫర్‌' పేరుతో గంట పాటు అన్‌ లిమిటెడ్‌ 3జీ/4జీ డేటాను అందిస్తుంది. రూ.144 నుంచి రూ.149 ప్లాన్‌లో భాగంగా అపరమితి లోకల్‌, ఎస్‌టిడి కాల్స్‌ను ప్రకటించింది. రూ.344 నుంచి రూ.345 ప్లాన్‌లో ఏ నెట్‌వర్క్‌కు అయినా అన్‌లిమిటెడ్‌ కాల్స్‌ 4జీ 1జీబీ డేటాను ఇస్తుంది.
మీ స్నేహితులకు రికమెండ్ చెయ్యండి